
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του από 28.1.1993 Π. Δ/τος «Έγκριση 
μεταφοράς συντελεστή δόμησης ρυμοτομουμένου 
ακινήτου που βρίσκεται εντός του ρυμοτομικού σχε¬ 
δίου της Κοινότητας Πανοράματος {Ν. Θεσσαλονί¬ 
κης)» (Δ' 166). 1 

ΑΠΟΦΑΣΕΙΣ 

Τροποποίηση της 622/19.5.1992 απόφασης του Νο¬ 
μάρχη Ημαθίας και αύξηση κατά παρέκκλιση: α) του 
. συντελεστού δόμησης από 2,2 σε 2,4, β) του συντε- 
λεστού κάλυψης από 70% σε 98,50% στην ιδιοκτη¬ 
σία της δημόσιας βιβλιοθήκης στο Ο.Τ. Γ66 του 
εγκεκριμένου ρυμοτομικού σχεδίου της Βέροιας Ν. 


Ημαθίας. 2 

Τροποποίηση ρυμοτομικού σχεδίου Συνοικισμού Πανα¬ 
γιάς Λήμνου Νομ. Λέσβου (Διανομή Υπ. Γεωργίας) 
και καθορισμός ειδικών όρων δόμησης για την ανέ¬ 
γερση Πολιτιστικού Κέντρου. 3 

Χαρακτηρισμός χώρου και καθορισμός όρων δόμησης 
για την ανέγερση κέντρου τεχνικής και επαγγελμα¬ 
τικής κατάρτισης σε γήπεδο περιοχής Κοιν. Πανα- 
γιούδας Νομ. Λέσβου. 4 


ΑΝΑΚΟΙΝΩΣΕΙΣ 

Παρακατάθεση συμπληρωματικής αποζημίωσης ακινή¬ 
των που έχουν ρυμοτομηθεί με το εγκεκριμένο ρυ¬ 
μοτομικό σχέδιο του Δήμου Μεταμόρφωσης για τη 
διαπλάτυνση της Εθνικής οδού Αθηνών - Λαμίας 
από οδό Πάρνηθος μέχρι την οδό Σύρου στο Δήμο 
Μεταμόρφωσης, σύμφωνα με τις ενδείξεις της πρά¬ 
ξης αναλογισμού 3/91 διορθ. της 34/92. 5 

Παρακατάθεση διαφοράς αποζημίωσης ακινήτων που 
έχουν ρυμοτομηθεί με το εγκεκριμένο ρυμοτομικό 
σχέδιο του Δήμου Μεταμόρφωσης για την κατα¬ 
σκευή του ανισόπεδου κόμβου της Ε.Ο. Αθηνών - 
Λαμίας με την Λεωφ. Τατοίου σύμφωνα με τις ενδεί¬ 
ξεις της πράξης αναλογισμού 18/88. 6 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του από 28.1.1993 Π. Δ/τος «Έγκριση με¬ 
ταφοράς συντελεστή δόμησης ρυμοτομουμένου ακινή¬ 
του που βρίσκεται εντός του ρυμοτομικού σχεδίου της 

Κοινότητας Πανοράματος (Ν. Θεσσαλονίκης)» (Δ' 

166). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως κλπ» 
(Α' 58). 

2. Τις διατάξεις του Π. Δ/τος 470/1979 «Περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του Ν. 880/1979» (Α' 138), όπως τροπο¬ 
ποιήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α’ 154) όπως τροποποιήθηκε με το υπ’ 
αριθ. 367/1987 Π. Δ/γμα (Α' 163). 

4. Τις διατάξεις του άρθρου 23 παρ. 1 (εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας καί Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 3127/19.9.1991 πράξη συναίνεσης ενώπιον της 
συμβολαιογράφου Θεσσαλονίκης Πελάγιας Γεωργαντζή - 
Κουλουκάτση, των Παναγιώτη Αγ. Πουλιτσίδη, Νικολάου 
Αγ. Πουλιτσίδη και Αννας Δ. Βλαχοκώστα - Πουλιτσίδου, 
αποκλειστικών κυρίων του περιγραφομένου στο άρθρο 1 
του παρόντος ακινήτου. 

7. Την 35897/29.6.1992 αίτηση των Παναγιώτη Πουλι- 
τσίδη, Νικολάου Πουλιτσίδη και Αννας Πουλιτσίδου. 

8. Την 37054/30.7.1992 αίτηση του Αναστασίου Ελευ- 
θεριάδη ο οποίος ενεργεί ως πληρεξούσιος των Παναγι¬ 
ώτη Πουλιτσίδη, Νικολάου Πουλιτσίδη και Άννας Πουλι- 
τσίδου. 

9. Τις 463/1991,585/1991 Και 573/1992 γνωμοδοτή- 

σεις του Κεντρικού Συμβουλίου Χωροταξίας, Οικισμού και 
Περιβάλλοντος. 

10. Την 37054/1992 απόφαση του Υπουργού Περιβάλ¬ 
λοντος, Χωροταξίας και ΔημοσΙων' Εργων για προέγκριση 
της σχετικής τεχνικής μελέτης με πρόταση του Υφυπούρ- 
γού Περιβάλλοντος, Χωροταξίας και Δημοσίων Έργων, 
αποφασίζουμε: 


1. Η παράγραφος 6, 7 και 8 του προοιμίου του από 
28.1.1993 Π. Δ/τος «έγκριση μεταφοράς συντέλεσή δό¬ 
μησης ρυμοτομουμένου ακινήτου που βρίσκεται εντός του 
ρυμοτομικού σχεδίου της Κοινότητας Πανοράματος (Ν. 
Θεσσαλονίκης)» (Δ' 166) αντικαθίσταται ως εξής: 

«6. Την 3127/19.9.1991 πράξη συναίνεσης ενώπιον 
της συμβολαιογράφου Θεσσαλονίκης Πελαγίας Γεωργα- 
ντζή - Κουλουκάτση, των Παναγιώτη Αγ. Πουλιτσίδη, Νι¬ 
κολάου Αγ. Πουλιτσίδη και Άννας Δ. Βλαχοκώστα - Πουλι- 
τσίδου, αποκλειστικών κυρίων του περιγραφομένου στο 
άρθρο 1 του παρόντος ακινήτου. 

7. Την 35897/29.6.1992 αίτηση των Παναγιώτη Πουλι- 
τσίδη, Νικολάου Πουλιτσίδη και Άννας Πουλιτσίδου. 

: 8. Την 37054/30.7.1992 αίτηση του Αναστασίου Ελευ- 
θεριάδη ο οποίος ενεργεί ως πληρεξούσιος των Παναγι¬ 
ώτη Πουλιτσίδη, Νικολάου Πουλιτσίδη και Άννας Πουλι- 
τσίδου». 

2. Η παράγραφος 1 του άρθρου 1 του από 28.1.1993 Π. 
Δ/τος (Δ' 166) αντικαθίσταται ως εξής: 

«1. Εγκρίνεται η μεταφορά του συντελεστή δόμησης 
του ρυμοτομουμένου με τα από 15.12.1969 (Α' 92/1970) 
Β. Δ/γμα ακινήτου (βαρυνομένου) που βρίσκεται εντός 
του ρυμοτομικού σχεδίου της Κοινότητας Πανοράματος 
(Ν. Θεσσαλονίκης) στον Οικοδομικό Συνεταιρισμό Εφέ¬ 
δρων Αξιωματικών «Η Μακεδονία» (μεταξύ των οικοδομι¬ 
κών τετραγώνων 104, 135,136) και του οποίου την απο¬ 
κλειστική κυριότητα έχουν οι παραπάνω συναινούντες στη 
μεταφορά συντελεστή δόμησης Παναγιώτης Αγ. Πουλι- 
τσίδης, Νικόλαος Αγ. Πουλιτσίδης και Άννα Δ. Βλαχοκώ¬ 
στα - Πουλιτσίδου, όπως το βαρυνόμενο ρυμοτομούμενο 
ακίνητο φαίνεται να περικλείεται με μπλε διαγράμμιση στο 
σχετικό πρωτότυπο διάγραμμα σε κλίμακα 1:200 που θε¬ 
ωρήθηκε από τον Προϊστάμενο της Διεύθυνσης Τοπογρα- 
φικών Εφαρμογών με την 949/1993 πράξη του και που 
αντίτυπό του σε φωτοσμίκρυνση δημοσιεύεται στο παρόν 
Διάταγμα». 

3. Το άρθρο 2 του από 28.1.1993 Π. Δ/τος (Δ' 166) 
αντικαθίσταται ως εξής: 

«Άρθρο 2 

Εγκρίνεται η χορήγηση τίτλου μεταφοράς συντελεστή 
δόμησης στο όνομα των Παναγιώτη Αγ. Πουλιτσίδη, Νικο¬ 
λάου Αγ. Πουλιτσίδη και Άννας Δ. Βλαχοκώστα - Πουλι- 
τσίδου, για εμβαδόν 839,66 τ.μ. από ισόγειο». 

Άρθρο 2 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 


μοσίων Έργων αναθέτουμε τη δημοσίευση και εκτέλεση 
του παρόντος Διατάγματος. ί 

Αθήνα, 26 ΜαΤου 1993 

Ο ΠΡΟΕΔΡΟΐ·ΓΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 
-♦-- 

ΑΠΟΦΑΣΕΙΣ 

Αριθ. οικ. 1181 '· > (2) 

Τροποποίηση της 622/19.5.1992 απόφασης του Νο¬ 
μάρχη Ημαθίας και αύξηση κατά παρέκκλιση: α) του συ- 
ντελεστού δόμησης από 2,2 σε 2,4, β) του συντελε- 
στού κάλυψης από 70% σε 98,50% στην ιδιοκτησία 
της δημόσιας βιβλιοθήκης στο Ο.Τ. Γ66 του εγκεκριμέ¬ 
νου ρυμοτομικού σχεδίου της Βέροιας Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 21 παρ. 1 τουΓΟΚ/1985. 

2. Την από 5.5.1993 γνωμοδότηση του Συμβουλίου 
Χ.Ο.Π. Ν. Ημαθίας, όπως αυτή διατυπώθηκε στο 6ο πρα¬ 
κτικό του, πράξη εκτός ημερησίας διατάξεως. 

3. Την αριθ. 622/19.5.1992 απόφασή μας. 

4. Την γενική αρχή του διοικητικού δικαίου, κατά την 
οποία η αρμοδιότητα για την ανάκληση διοικητικής πράξης 
ανήκει στην αρχή που είναι αρμόδια κατά το χρόνο της 
ανάκλησης για να εκδώσει την ανακαλούμενη πράξη, απο¬ 
φασίζουμε: 

Τροποποιούμε την αρ. 622/19.5.1992 απόφασή μας 
και εγκρίνουμε, κατά παρέκκλιση, αύξηση: 
α) Του συντελεστού δόμησης από 2,2 σε 2,4 
β) Του συντελεστού κάλυψης από 70% σε 98,50%. 
στην ιδιοκτησία της δημόσιας βιβλιοθήκης στο Ο.Τ. Γ66 
του εγκεκριμένου ρυμοτομικού σχεδίου της Βέροιας Ν. 
Ημαθίας. 

Οι παραπάνω παρεκκλίσεις αφορούν αφενός μεν την 
υπαγωγή χώρων κυρίας χρήσεως του Α' υπογείου του κτι¬ 
ρίου που θα ανεγερθεί στο συντελεστή δομήσεως, αφε¬ 
τέρου δε επέκταση της κάλυψης των δύο υπογείων ορό¬ 
φων πέραν της κάλυψης του 70% της ανωδομής και σε 
όλη, σχεδόν, την έκταση του οικοπέδου. 

Σε περίπτωση που λόγοι ανωτέρας βίας (π.χ. ανεύρεση 
αρχαιοτήτων κατά την εκσκαφή) επιβάλουν την ανάγκη 
προσαρμογής της μελέτης του κτιρίου στα νέα δεδομένα, 
όλες οι παρεκκλίσεις που αφορούν τη δόμηση στο συγκε¬ 
κριμένο οικόπεδο (πλέον των προβλεπομένων όρων δό¬ 
μησης από την αρ. ΕΠΑ182/87/11.1.1988 απόφαση Νο¬ 
μάρχη Ημαθίας, που δημοσιεύθηκε στο ΦΕΚ 78/Δ7 
3.2.1988), θα πρέπει να επανεξετασθούν. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού, ούτε του 
προϋπολογισμού του Δήμου Βέροιας. 

Η ισχύς της παρούσας απόφασης αρχίζει από την ημέρα 
δημοσίευσης στην Εφημερίδα της Κυβερνήσεως. 


Άρθρο 1 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 25 ΜαΤου 1993 
Ο Νομάρχης- Λ 

ΚΩΝ/ΝΟΣ ΕΥΘΥΜΙΟΠΟΥΛΟΣ 

-φ- 

Αριθ. 607 (3) 

Τροποποίηση ρυμοτομικού σχεδίου Συνοικισμού Πανα¬ 
γιάς Λήμνου Νομ. Λέσβου (Διανομή Υπ. Γεωργίας) και 
καθορισμός ειδικών όρων δόμησης για την ανέγερση 
Πολιτιστικού Κέντρου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του από 17.7.1923 «περί σχεδίων πό¬ 

λεων και κωμών του Κράτους», όπως τροποποιήθηκε και 
συμπληρώθηκε μεταγενέστερα. ( 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν μεταγενέστερα με το Ν.Δ. 532/70. 

3. Τις διατάξεις του Α.Ν1 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τ.με το οποίο εγκρίθηκε το σχέδιο συνοικισμού 

Παναγιάς Λήμνου. 

5. Τις διατάξεις του Π.Δ. 183/9.5.86 (ΦΕΚ 70/Α7 
5.6.86) για μεταφορά αρμοδιοτήτων στους Νομάρχες για 


έγκριση τροποποιήσεων Σχ. Πόλεων. 

6. Την αριθ. 62/1992 απόφαση του Κοινοτικού Συμβου¬ 
λίου Κοιν. Παναγιάς, περί τροποποίησης του ρυμοτομικού 
σχεδίου, που αναρτήθηκε νόμιμα και δεν υποβλήθηκαν 
κατ’ αυτής ενστάσεις. 

9. Τη σύμφωνη γνώμη του Συμβουλίου Χ.Ο.Π. Νομ. Λέ¬ 
σβου, όπως αυτή διατυπώθηκε στην αριθ. 171/15.3.93 
πράξη του, αποφασίζουμε: 

Εγκρίνουμε την τροποποίηση ρυμοτομικού σχεδίου Συ¬ 
νοικισμού Κοινότητας Παναγιάς Λήμνου στο χώρο μεταξύ 
των Ο.Τ. 9 και 11 και εντάσσουμε στο Ο.Τ. 9 την περιοχή 
Β, Ε, Γ, Φ, χαρακτηρίζοντας αυτήν ως χώρο για την ανέ¬ 
γερση κοινωφελούς κτιρίου «Πολιτιστικού Κέντρου», 
όπως αυτή εμφαίνεται στο συνημμένο απόσπασμα σχε¬ 
δίου πόλης υπό κλίμακα 1:1.000 που είναι θεωρημένο 
από τον Προϊστάμενο του ΤΠΠΕ Ν. Λέσβου και συνοδεύει 
την απόφαση αυτή., 

Η ανωτέρω απόφαση δεν προκαλεί δαπάνη σε βάρος 
του κρατικού Προϋπολογισμού ούτε και της Κοινότητας 
Παναγιάς Λήμνου. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με το σχεδιάγραμμα που τη συνο¬ 
δεύει. 

Μυτιλήνη, 25 Μαϊου 1993 

Ο Νομάρχης 
Γ. ΝΕΓΡΗΣ 

Αριθ. 2859 (4) 

Χαρακτηρισμός χώρου και καθορισμός όρων δόμησης για 

την ανέγερση κέντρου τεχνικής και επαγγελματικής 

κατάρτισης σε γήπεδο περιοχής Κοιν. Παναγιούδας 

Νομ. Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του άρθρου 3 του Ν.Δ. 17.7.23 περί 
σχεδίων πόλεων. 

2. Τις διατάξεις του άρθρου 26 του Ν. 1337/83. 

3. Το αριθ. 731/110331/10.7.91 έγγραφο του 
Ο.Α.Ε.Δ. 

4. Την αριθ. 15/91 απόφαση του Κοινοτικού Συμβου¬ 
λίου Παναγιούδας. 

5. Το 213/105426/12.3.1993 έγγραφο του Ο.Α.Ε.Δ. 

6. Την αριθ. 185/23.3.93 γνωμοδότηση του ΣΧΟΠ Ν. 
Λέσβου, αποφασίζουμε: 

Χαρακτηρίζουμε το γήπεδο Α1-Β-Γ-Δ-Ε-Ζ-Ζ1-Α1 που 
στο συνημμένο σχεδιάγραμμα σημειώνεται με πράσινη 
γραμμή και που βρίσκεται στην εκτός σχεδίου και οικισμού 


περιοχή της Κοινότητας Παναγιούδας του Νομ. Λέσβου,, 
ως χώρο για ανέγερση κοινωφελούς κτιρίου, ΚΕΤΕΚ του 
ΟΑΕΔ. 

Καθορίζουμε το οικοδομήσιμο τμήμα του οικοπέδου 
όπως σημειώνεται με κόκκινη γραμμή (Κ-Ο-Ξ-Ν-Μ-Λ-Κ) 
εντός του οποίου θα ισχύουν οι παρακάτω ειδικοί όροι δό¬ 
μησης: 

α) Ποσοστό κάλυψης: 40. 
β) Συντελεστής δόμησης: 0,4. 
γ) Μέγιστο ύψος κτιρίου: 11 μ. 
δ) Δύνανται να ανεγερθοϋν στο γήπεδο περισσότερα 
του ενός κτίρια. Από την παρούσα απόφαση δεν προκα- 
λείται δαπάνη σε βάρος του κρατικού προϋπολογισμού, 
ούτε της Κοινότητας Παναγιούδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 4 Μαΐου 1993 

Ο Νομάρχης 
Γ. ΝΕΓΡΗΣ 







6090 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Δ12/0/34684 (5) 

Παρακατάθεση συμπληρωματικής αποζημίωσης ακινήτων 
που έχουν ρυμοτομηθεΐ με το εγκεκριμένο ρυμοτομικό 
σχέδιο του Δήμου Μεταμόρφωσης για τη διαπλάτυνση 
της Εθνικής οδού Αθηνών - Λαμίας από οδό Πάρνηθος 
μέχρι την οδό Σύρου στο Δήμο Μεταμόρφωσης, σύμ¬ 
φωνα με τις ενδείξεις της πράξης αναλογισμού 3/91 
διορθ. της 34/92. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν.Δ. 17.7.1923 «Περί σχεδίων πό¬ 
λεων, κωμών κ.λπ.» (ΦΕΚ 228Α/23). 

2) Τις διατάξεις του Ν.Δ/τος «Περί αναγκαστικών απαλ¬ 
λοτριώσεων» (ΦΕΚ 1Α/71). 

3) Την εξουσιοδοτική απόφαση του Υπουργού ΠΕΧΩΔΕ 
Δ17α/01 /79/Φ.Θ.2.2.1 /24.Θ.89 ΦΕΚ 666 Β76.9.89. 

4) Τον πίνακα παρακατάθεσης της αποζημίωσης με 
ημερομηνία 18.1.93 που καθορίστηκε με την απόφαση 
214/1992 του Μονομελούς Πρωτοδικείου Αθηνών για 
ακίνητα που ρυμοτομήθηκαν με το εγκεκριμένο ρυμοτο¬ 
μικό σχέδιο του Δήμου Μεταμόρφωσης για τη διαπλά¬ 
τυνση της Εθνικής οδού Αθηνών - Λαμίας από οδόΓίάρνη- 
θος μέχρι την οδό Σύρου σύμφωνα με τις ενδείξεις της 
πράξης αναλογισμού 3/91 διορθ. της 34/92. 

5) Τις διατάξεις του Π.Δ. 69/88 (ΦΕΚ 28/Δ716.2.88) 
«Οργανισμός Γ.Γ.Δ.Ε.», ειδοποιούμε: 

Τα πρόσωπα που έχουν ή αξιώνουν εμπράγματα δικαιώ¬ 
ματα στα παραπάνω ακίνητα που έχουν ρυμοτομηθεί, 
όπως σημειώνονται στα στοιχεία προδικασίας του άρθρου 
5 του Ν. 653/77 ότι η αποζημίωση για τα ακίνητα αυτά έχει 
κατατεθεί στο Ταμείο Παρακαταθηκών και Δανείων, 
ύστερα από τον συμψηφισμό δικαιωμάτων και υποχρεώ¬ 
σεων που προβλέπει το άρθρο 6 του Ν. 5269/31 με την 
έκδοση του γραμματίου παρακαταθήκης 1885/17.5.93 
για συνολικό ποσό 3.360.000 δρχ. 

Η παρακατάθεση της αποζημίωσης, έγινε υπέρ των 
προσώπων που αναγράφονται παρακάτω και θα καταβλη¬ 
θεί μόνο στα πρόσωπα που θα καταβληθεί μόνο στα πρό¬ 
σωπα που θα αναγνωριστούν δικαιούχοι. 

Μητρόπουλο Γεώργιο (ιδ.7α) ποσό 3.360.000 δρχ. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Αθήνα, 31 Μαΐου 1993 

Με εντολή Υπουργού 
Η Τμηματάρχης 
ΕΛΕΝΗ ΔΗΜΗΤΡΙΟΥ 


Αριθ. Δ12/0/34685 (6) 

Παρακατάθεση διαφοράς αποζημίωσης ακινήτων που 
έχουν ρυμοτομηθεί με το εγκεκριμένο ρυμοτομικό 
σχέδιο του Δήμου Μεταμόρφωσης για την κατασκευή 
του ανισόπεδου κόμβου της Ε.Ο. Αθηνών - Λαμίας με 
την Λεωφ. Τατοΐου σύμφωνα με τις ενδείξεις της πρά¬ 
ξης αναλογισμού 18/88. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν.Δ. 17.7.1923 «Περί σχεδίων πό¬ 
λεων, κωμών κ.λπ.» (ΦΕΚ 228/Α723). 

2) Τις διατάξεις του Ν.Δ/τος «Περί αναγκαστικών απαλ¬ 
λοτριώσεων» (ΦΕΚ 1/Α/71). 

3) Την εξουσιοδοτική απόφαση του Υπουργού ΠΕΧΩΔΕ 
Δ17α/01/79/Φ.Θ.2.2.1/24.8.89 (ΦΕΚ 666/Β /6.9.89). 

4) Τον πίνακα παρακατάθεσης της αποζημίωσης με 
ημερομηνία 11.11.92 που καθορίστηκε με την απόφαση 
6332/1990 του Εφετείου Αθηνών για ακίνητα που ρυμο¬ 
τομήθηκαν με το εγκεκριμένο ρυμοτομικό σχέδιο του Δή¬ 
μου Μεταμόρφωσης για την κατασκευή του ανισόπεδου 
κόμβου της Ε.Ο. Αθηνών - Λαμίας με την Λεωφ. Τατοΐου 
σύμφωνα με τις ενδείξεις της πράξης αναλογισμού 18/88. 

5) Τις διατάξεις του Π.Δ. 69/88 (ΦΕΚ 28/Δ /16.2.88) 
«Οργανισμός Γ.Γ.Δ.Ε.», ειδοποιούμε: 

Τα πρόσωπα που έχουν ή αξιώνουν εμπράγματα δικαιώ¬ 
ματα στα παραπάνω ακίνητα που έχουν ρυμοτομηθεί, 
όπως σημειώνονται στα στοιχεία προδικασίας του άρθρου 
5 του Ν. 653/77 ότι η αποζημίωση για τα ακίνητα αυτά έχει 
κατατεθεί στο Ταμείο Παρακαταθηκών και Δανείων, 
ύστερα από τον συμψηφισμό δικαιωμάτων και υποχρεώ¬ 
σεων που προβλέπει το άρθρο 6 του Ν. 5269/31 με την 
έκδοση του γραμματίου παρακαταθήκης 1884/17.5.93 
για συνολικό ποσό 3.761.250 δρχ. 

Η παρακατάθεση της αποζημίωσης, έγινε υπέρ των 
προσώπων που αναγράφονται παρακάτω και θα καταβλη¬ 
θεί μόνο στα πρόσωπα που θα αναγνωριστούν δικαιού¬ 
χοι. 

1) Βρεττός Σπύρος (ιδ.12) ποσό 3.761.250 δρχ. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Αθήνα, 31 Μαΐου 1993 

Με εντολή Υπουργού 
Η Τμηματάρχης 
ΕΛΕΝΗ ΔΗΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




